וזוהי רק ההתחלה
אדם בונה ביתו מחומר ולבנים; ובינתיים יש צרות עם השכנים,; וזוהי רק ההתחלה - לה-לה...; צריך עצים לחטוב ומבורות לשאוב; והמרבה דעה הוא גם ירבה מכאוב,; כי זוהי רק ההתחלה - לה-לה...; עתים אדם שמח ועתים סובל,; ובין ההוא לזה חוגג חצי יובל,; וזוהי רק ההתחלה - לה-לה...; אדם בונה ביתו וכוחותיו אתו; אולי זה רגע מר, אבל זה לא נגמר,; כי זוהי רק ההתחלה - לה-לה...; הנה מקצה-מזרח יפציע יום חדש; וזוהי ארצך זבת חלב ודבש; וזוהי רק ההתחלה - לה-לה....; 